Suchinthana/ta-wikipedia huggingface dataset:
ஈ. பாலசுப்ரமணியன்

ஈ. பாலசுப்ரமணியன் (E. Balasubramaniyan) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். சேலம் மாவட்டத்தினைச் சார்ந்த இவர் சேலம் செளடேசுவரி கல்லூரியில் இளம் வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். பாலசுப்பிரமணியன் தமிழ்நாடு சட்டமன்றத்திற்கு மே 2021-ல் நடைபெற்ற பொதுத் தேர்தலில் சேலம் (தெற்கு) தொகுதியில் அதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்வு செய்யப்பட்டுள்ளார்.

மேற்கோள்கள் 

வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாட்டினர்
நதாலி பதால்கா

நதாலி எம். பதால்கா (Natalie M. Batalha) ஓர் அமெரிக்க வானியல், வானியற்பியல் பேராசிரியர் ஆவார், இவர் சாந்தா குரூசு கலிபோர்னியா பல்கலைக்கழகப் பேராசிரியராக உள்ளார். முன்பு இவர் நாசா அமேசு ஆராய்ச்சி மையத்தில் ஆராய்ச்சி வானியலாளராகவும் இணை ஆய்வாளராகவும் கெப்ளர் திட்ட அறிவியலாளராகவும் இருந்துள்ளார். கெப்ளர் திட்டந்தான் விண்மீன்களைச் சுற்றிவரும் புவிநிகர் கோள்களின் தேடலில் முதலில் முனைந்த திட்டமாகும்.

இளமையும் வாழ்க்கையும்
இவர் சான்பிரான்சுக்கோ கடற்கரைப் பகுதியில் வளர்ந்தார், இவர் பெர்க்கேலி, கலிபோர்னியா பல்கலைக்கழகத்தில் படித்தார்.> இவர் முதலில் வணிகவியல் பட்டம் படிக்க சேர்ந்தாலும் கணிதத்தால் விளக்க முடிந்த மென்படலக் குறுக்கீடு (சவர்க்காரக் குமிழிகளிலும் எண்ணெய்க் கடைதலிலும் ஏன் வானவில் தோன்றுகிறது என்பன) போன்ற அன்றாட நிகழ்ச்சிகளின் பட்டறிவு இவரை இயற்பியலுக்கு மாறச் செய்துள்ளது. இவர் பட்டப் படிப்பின்போது சூரியன் போன்ற விண்மீன்களை நோக்கும் உடுக்கணங்களின் கதிர்நிரல் நோக்கராக வேலை செய்துள்ளார். இயற்பியலில் தன் இளவல் பட்டத்தைப் பெற்றதும், இவர் சாந்தாகுரூசில் உள்ள கலிபோர்னியா பல்கலைக்கழகத்தில் வானியற்பியலில் முனைவர் ஆய்வில் ஈடுபட்டார். பிறகு தன் முதுமுனைவர் ஆய்வை பிரேசிலில் உள்ள இரியோ டி ஜெனீரோவில் முடித்தார்.

வாழ்க்கைப்பணி
இவரை1997 இல் வில்லியம் பரூக்கி அறிவியல் குழுவொன்றில் இணைத்துக் கொண்டார். இவர் அப்போது கடப்புநிலை ஒளியளவியல் பணியைத் தொடங்கினார். இவர் வடிவமைப்பு, நிதி ஏற்பாட்டு நிலையில் இருந்தே ஓர் மூல்முதல் துணை ஆய்வாளர்களில் ஒருவராக கெப்ளர் புறவெளிக் கோள் தேட்டத் திட்டத்தில் ஈடுபட்டுள்ளார். அத்திட்டத்தில் இவர் 1,50,000 விண்மீன்களைத் தேர்ந்தெடுத்து தொலைநோக்கியால் கண்காணித்துள்ளார். இவர் இப்போது அமேசு ஆராய்ச்சி மையக் குழுவுடன் இணைந்து கெப்ளர் திட்ட்த் தரவுகளில் இருந்து புவிநிகர் புறவெளிக் கோள்களை இனங்காண முயன்று வருகிறார். இவரது பகுப்பாய்வு 2011 இல் கெப்ளர்10b கோளைக் கண்டறிய வழிவகுத்தது. நம் சூரியக் குடும்பத்துக்கு அப்பால் கண்டறியப்பட்ட முதல் கோளாகும்.

படித்த உரைகள்
இவர் 2016 இல் 'A Planet for Goldilocks' எனும் உரையைக் கூகுளில் நிகழ்த்தியுள்ளார். மேலும் இவர் 'From Lava Worlds to Living Worlds'  எனும் உரையை பீறிட்டெழும் முயற்சிகளுக்காக 2019 இல் ஆற்றியுள்ளார்.

தகைமைகள்
இவரும் பிற இரண்டு புறவெளிக் கோள் அறிவியலாளர்களும் டைம் இதழின்100 அரிய தாக்கம் செலுத்தியவர்களில் தேர்வு செய்யப்பட்டுள்ளனர்.
இதே ஆண்டில் இவருக்கு இயற்பியற் புலங்களுக்கான அமெரிக்க மதிநுட்பர் விருதை சுமித்சோனிய இதழ் அறிவித்தது.

இவர் 2019 இல் அமெரிக்க க் கலை, அறிவியல் கல்விக்கழகத்தின் உறுப்பினராக தேர்ந்தெடுக்கப்பட்டார். இவர் 2020 இல் அமெரிக்க வானியல் கழகத்தால் உறுப்பினராகத் தேர்ந்தெடுக்கப்பட்டார்.

மேற்கோள்கள்

1966 பிறப்புகள்
வாழும் நபர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
அமெரிக்க இயற்பியலாளர்கள்
அமெரிக்கப் பெண் இயற்பியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் இயற்பியலாளர்கள்
அமெரிக்கப் பெண் அறிவியலாளர்கள்
நாசா வானியற்பியலாளர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
இட்டெர்பியம்(III) சல்பேட்டு

இட்டெர்பியம்(III) சல்பேட்டு (Ytterbium(III) sulfate) என்பது Yb2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தக அமிலமும் வினைபுரிவதால் இட்டெர்பியம்(III) சல்பேட்டு உருவாகிறது. பெரும்பாலும் ஆராய்ச்சி காரணங்களுக்காகவே இது பயன்படுத்தப்படுகிறது. வெப்பநிலை அதிகரிக்க அதிகரிக்க இட்டெர்பியம்(III) சல்பேட்டின் கரைதிறன் குறைகிறது.

மேற்கோள்கள்

புற இணைப்புகள் 
 Ytterbium Sulfate American Elements

இட்டெர்பியம்(III) சேர்மங்கள்
சல்பேட்டுகள்
சியாம் சின்கா ராய்

சியாம் சிங்கா ராய் (Shyam Singha Roy) என்பது 2021ஆம் ஆண்டு தெலுங்கு மொழியில் வெளியான வரலாற்று காதல் திரைப்படமாகும். ஜங்கா சத்யதேவ் எழுதிய கதையை இராகுல் சாங்கிரித்யன் இயக்கியுள்ளார். இப்படத்தில் நானி இரட்டை வேடத்தில் நடித்துள்ளார். இவருடன் சாய் பல்லவி, கிருத்தி ஷெட்டி, மடோனா செபாஸ்டியன் ஆகியோரும் நடித்துள்ளனர். இதன் கதை 1970களின் கொல்கத்தாவின் பின்னணியில் நடப்பது போன்று ஓரளவு அமைக்கப்பட்டது. இது மறுபிறவியின் கருப்பொருளை அடிப்படையாகக் கொண்டது.

படம் பிப்ரவரி 2020இல் தொடங்குவதாக அறிவிக்கப்பட்து. முதன்மை புகைப்படம் எடுக்கும் பணி திசம்பர் 2020 முதல் சூலை 2021 வரை ஐதராபாத்திலும் கொல்கத்தாவிலும் நடைபெற்றது. கோவிட்-19 பெருந்தொற்று காரணமாக தயாரிப்பும் வெளியீடும் தாமதமானது. பின்னர், 24 திசம்பர் 2021 அன்று திரையரங்கில் வெளியிடப்பட்டது. திரைக்கதையை விமர்சித்த விமர்சகர்கள் நடிகர்களின் நடிப்பைப் பாராட்டி நேர்மறையான விமர்சனங்களை அளித்தனர். இப்படம் திரையரங்கில்  கோடிக்கு மேல் வசூலித்து வெற்றி பெற்றது.

நடிகர்கள் 

 சியாம் சிங்கா ராய் மற்றும் வாசுதேவ் காண்டா என இரட்டை வேடத்தில் நானி
 ரோஸியாக சாய் பல்லவி
 கீர்த்தியாக கிருத்தி ஷெட்டி
 வழக்கறிஞர் பத்மாவதியாக மடோனா செபாஸ்டியன்
 மனோஜ் சிங்கா ராயாக ராகுல் ரவீந்திரன்
 பிரமோதாக அபினவ் கோமதம்
 தேவேந்திர சிங்கா ராயாக ஜிஷு சென்குப்தா
 வழக்கறிஞர் கிருஷ்ணமூர்த்தியாக முரளி சர்மா
 மகாதேவ் மஹந்தாக மணீஷ் வாத்வா
 உளவியல் நிபுணராக லீலா சாம்சன் 
 நீதிபதி ஜே. சத்யேந்திராவாக சுபலேகா சுதாகர்
 "பிரணவாலயா" பாடலில் சிறப்பு தோற்றத்தில் அனுராக் குல்கர்னி.

மேற்கோள்கள்

வெளி இணைப்புகள் 
 

2021 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
கீர்த்தி ஷெட்டி

கீர்த்தி ஷெட்டி ( Krithi Shetty ; பிறப்பு 21 செப்டம்பர் 2003) இவர் ஓர் இந்திய நடிகை ஆவார். இவர் முக்கியமாக தெலுங்குத் திரைப்படங்களில் தோன்றுகிறார். இவர் வணிக ரீதியாக வெற்றி பெற்ற உப்பெனா (2021) திரைப்படத்தின் மூலம் அறிமுகமானார்.

ஆரம்ப கால வாழ்க்கை 
கீர்த்தி ஷெட்டி, 21 செப்டம்பர் 2003 அன்று மும்பையில் கர்நாடகாவின் மங்களூருவைச் சேர்ந்த ஒரு குடும்பத்தில் பிறந்தார். இவரது தாய்மொழி துளு . இவரது தந்தை ஒரு தொழிலதிபராகவும் தாயார் ஒரு ஆடை வடிவமைப்பாளராகவும் உள்ளனர். மும்பையில் வளர்ந்த இவர் திறந்தவெளி பல்கலைக்கழகத்தில் உளவியல் படித்து வருகிறார். படிக்கும் போது, இவர் வணிக விளம்பரங்களிலும் தோன்றினார்.

சான்றுகள்

வெளி இணைப்புகள் 

2003 பிறப்புகள்
தெலுங்குத் திரைப்பட நடிகைகள்
வாழும் நபர்கள்
முரளி சர்மா

முரளி சர்மா (Murali Sharma ; பிறப்பு 9 ஆகஸ்ட் 1972) இவர் ஓர் இந்திய நடிகர் ஆவார். இவர் முக்கியமாக தெலுங்கு, இந்தித் திரைப்படங்களில் பணியாற்றுகிறார். இவர் திரையில் காவல் அதிகாரியாக சித்தரிப்பதில் பரவலாக அறியப்பட்டவர். சர்மா தெலுங்கு, இந்தி, தமிழ், மராத்தி, மலையாளம் போன்ற மொழிகளில் 130க்கும் மேற்பட்ட திரைப்படங்களில் நடித்துள்ளார்.

சர்மா தூர்தர்ஷனின் பால்டன் என்ற நிகழ்ச்சியின் மூலம் தொலைக்காட்சியில் பரவலான அங்கீகாரத்தைப் பெற்றார். அதில் இவர் கர்னல் என்ற முக்கிய பாத்திரத்தில் நடித்திருந்தார். கன்ஸ் அண்ட் ரோஸஸ், சித்தாந்த், லாகி துஜ்சே லகன், மஹாயக்யா, விராசத், ஜிந்தகி தேரி மேரி கஹானி, ரிஷ்டே, ஹம்னே லீ ஹைன் ஷாபத் , ரங்கீலா ரத்தன் சிசோடியா போன்ற பல்வேறு நாடகத் தொடர்களில் சர்மா தோன்றியுள்ளார்.

சொந்த வாழ்க்கை 
முரளி சர்மா 9 ஆகஸ்ட் 1972 அன்று ஆந்திராவின் குண்டூரில் பிறந்தார். பின்னர், மும்பையில் வளர்ந்தார். இவரது தந்தை, விருஜ்பூஷன் சர்மா ஒரு மராத்தி, இவரது தாயார் பத்மா சர்மா குண்டூரைச் சேர்ந்த தெலுங்கராவார். சர்மா தன்னை "பாம்பேவாலா" என்று அழைத்துக் கொள்கிறார். இவர் தனது இளங்கலை பட்டப்படிப்பை முடித்தவுடன் மும்பையில் உள்ள ரோஷன் தனேஜா நடிப்பு பள்ளியில் நடிப்பு பயின்றார்.  இவர் நடிகை அஸ்வினி கல்சேகரை மணந்தார்.

சான்றுகள்

வெளி இணைப்புகள் 

 
 

1972 பிறப்புகள்
இந்தித் திரைப்பட நடிகர்கள்
தெலுங்குத் திரைப்பட நடிகர்கள்
வாழும் நபர்கள்
பிரசியோடைமியம்(IV) ஆக்சைடு

பிரசியோடைமியம்(IV) ஆக்சைடு (Praseodymium(IV) oxide) PrO2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு 
பிரசியோடைமியம்(III,IV) ஆக்சைடுடன் தண்ணீர் அல்லது அசிட்டிக் அமிலத்தைச் சேர்த்து கொதிக்க வைத்தால் பிரசியோடைமியம்(IV) ஆக்சைடு உருவாகிறது.:
 Pr6O11 + 3 H2O → 4 PrO2 + 2 Pr(OH)3

வேதிப் பண்புகள் 
320 முதல் 360 பாகை செல்சியசு வெப்பநிலையில் பிரசியோடைமியம்(IV) ஆக்சைடு சிதைவடையத் தொடங்கி ஆக்சிசனை வெளிவிடுகிறது.

மேற்கோள்கள் 

பிரசியோடைமியம் சேர்மங்கள்
ஆக்சைடுகள்
புளோரைட்டு படிகக் கட்டமைப்பு
புக்கிட் பிந்தாங்

புக்கிட் பிந்தாங், (மலாய்: Bukit Bintang; ஆங்கிலம்: Bukit Bintang; சீனம்: 武吉免登); என்பது மலேசியா, கோலாலம்பூர் மாநகரத்தில், அமைந்து உள்ள ஒரு பொழுதுபோக்கு மற்றும் கடைவல நகரம். இது நகரத்திற்குள் ஒரு நகரம். மலேசியத் தலைநகர் கோலாலம்பூரில் மிக முக்கியமான நகரப் பகுதியாக விளங்குகிறது. 

புக்கிட் பிந்தாங் நகரப் பகுதி, ஜாலான் புக்கிட் பிந்தாங் மற்றும் அதன் அருகில் உள்ள பகுதிகளை உள்ளடக்கியது. இந்தப் பகுதி நீண்ட காலமாக கோலாலம்பூரின் மிக முக்கியமான சில்லறை வணிகப் பகுதியாகவும் விளங்கி வருகிறது.

அமைவிடம்

புக்கிட் பிந்தாங் கடைவலப் பகுதி, பல முக்கியமான விற்பனை மையங்கள், சிற்றுண்டிச் சாலைகள், மதுபான விடுதிகள், இரவுச் சந்தைகள், உணவு அங்காடிகள் மற்றும் பல்வகை மேல்நாட்டு உணவகங்கள் போன்றவற்றைக் கொண்டுள்ளது. இந்தப் பகுதி சுற்றுலாப் பயணிகள் மற்றும் உள்ளூர் மக்களிடையே; குறிப்பாக இளைஞர்களிடையே பிரபலமானது. 

மலேசியாவில் கணினிப் பொருட்களின் சொர்க்கம் எனும் அடைமொழியும் இந்தப் புக்கிட் பிந்தாங்கிற்கு உண்டு. 1999-ஆம் ஆண்டில் இருந்து இம்பி பிளாசா (Imbi Plaza) லோ யாட் பிளாசா (Low Yat Plaza) ஆகிய இரு விற்பனை வளாகங்களும் கணினி தொடர்பான பொருட்களை விற்பனை செய்து வருகின்றன.

2021 சூன் மாதம், கோலாலம்பூர் மாநகராட்சி, புக்கிட் பிந்தாங் சந்திப்பில் சிபுயா பாணியிலான பாதசாரிக் கடவையை (Shibuya-style pedestrian crossing) உருவாக்கியது. கோலாலம்பூர் ஒற்றைத் தண்டவாள நிலையத்திற்கு (KL Monorail Line) கீழ், இந்தப் பாதசாரிக் கடவை அமைந்து உள்ளது. இதற்கு பிந்தாங் நடைபாதை என்று பெயர்.

கோலாலம்பூரின் தங்க முக்கோணம்

கோலாலம்பூரின் தங்க முக்கோணத்திற்குள் (Kuala Lumpur's Golden Triangle) புக்கிட் பிந்தாங் மாவட்டம் அமைந்து உள்ளது. இந்த முக்கோணப் பகுதி புக்கிட் பிந்தாங் சாலையில் தொடங்கி ராஜா சூலான் (Raja Chulan) புது சாலையில் முடிவு அடைகிறது.

புக்கிட் பிந்தாங் மாவட்டத்தின் எல்லையில் அமைந்துள்ள சுல்தான் இசுமாயில் சாலை; இம்பி சாலை (Imbi Road); வால்டர் கிரேனியர் சாலை (Walter Grenier Road); பூலான் சாலை, சங்காட் புக்கிட் பிந்தாங் (Changkat Bukit Bintang); அலோர் சாலை ஆகியவை இந்த மாவட்டத்தின் ஒரு பகுதியாகக் கருதப் படுகின்றன.

புக்கிட் பிந்தாங் நகரத்தின் தெற்கில் புடு செராஸ்; மேற்கில் பெட்டாலிங் தெரு (Chinatown), வடக்கில் புக்கிட் நானாஸ், வட கிழக்கில் கோலாலம்பூர் நகர மையம் (KLCC); கிழக்கில் துன் ரசாக் எக்ஸ்சேஞ்ச் வானளாவி (Tun Razak Exchange), மாலூரி மாவட்டம் ஆகியவை எல்லைகளாக உள்ளன.

புகழ்பெற்ற வணிக வளாகங்கள்

புக்கிட் பிந்தாங் நகரம், மலேசியாவில் புகழ்பெற்ற கடைவல மாவட்டங்களில் ஒன்றாகும். 

பெர்ஜெயா டைம்ஸ் வளாகம் (Berjaya Times Square) 

இம்பி பிளாசா (Imbi Plaza) 

பாரன்ஹீட் 88 (Fahrenheit 88)

லோ யாட் பிளாசா (Low Yat Plaza)

சுங்கை வாங் வளாகம் (Sungei Wang Plaza) 

லாட் 10 (Lot 10) 

பெவிலியன் கோலாலம்பூர் (Pavilion Kuala Lumpur) 

லாலா போர்ட் புக்கிட் பிந்தாங் நகர மையம் (LaLaport Bukit Bintang City Centre)

போன்ற வணிக வளாகங்கள் இந்தப் பகுதியில்தான் அமைந்து உள்ளன. மலேசியாவில் பெரும்பாலோருக்கு நன்கு அறியப்பட்ட வளாகங்கள் ஆகும்.

காட்சியகம்

மேற்கோள்கள்

வெளி இணைப்புகள் 

மலேசிய நகரங்கள்‎
கோலாலம்பூர் கூட்டாட்சி நகரங்கள்
பிரசியோடைமியம் பாசுபைடு

பிரசியோடைமியம் பாசுபைடு (Praseodymium phosphide) என்பது PrP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் பாசுபரசும் சேர்ந்து படிகங்களாக இச்சேர்மம் உருவாகிறது.

தயாரிப்பு 
அயோடின் முன்னிலையில் பிரசியோடைமியத்தையும் பாசுபரசையும் ஒன்றாகச் சேர்த்து சூடுபடுத்தினால் பிரசியோடைமியம் பாசுபைடு உருவாகிறது.:
 Pr + P -> PrP

இயற்பியல் பண்புகள் 
Fm3m என்ற இடக்குழுவும் a = 0.5872 நானோமீட்டர், Z = 4 என்ற அலகு அளவுருக்களும் கொண்டு சோடியம் குளோரைடு கட்டமைப்பில் கனசதுரப் படிகத் திட்டத்தில் பிரசியோடைமியம் பாசுபைடு படிகமாகிறது.

3120 பாகை செல்சியசு வெப்பநிலையில் பிரசியோடைமியம் பாசுபைடு உருகுகத் தொடங்குகிறது.

மேற்கோள்கள் 

பிரசியோடைமியம்(III) சேர்மங்கள்
பாசுபைடுகள்
பாசுபரசு சேர்மங்கள்
பாறை உப்பு படிகக் கட்டமைப்பு
நாய் சேகர் ரிட்டர்ன்ஸ்

நாய் சேகர் ரிட்டர்ன்ஸ் (Naai Sekar Returns) என்பது 2022-இல் சுபாஸ்கரன் அல்லிராஜா தயாரிப்பில் இயக்குநர் சுராஜ் எழுதி  இயக்கிய இந்தியத் தமிழ் மொழி குற்றவியல் நகைச்சுவைத் திரைப்படமாகும். இப்படத்தில் வடிவேலு 4 ஆண்டுகளுக்குப் பிறகு மீண்டும் நடிக்கிறார். வடிவேலு மற்றும் சுராஜ் ஆகியோருடன் தனது முதல் கூட்டணியில் சந்தோஷ் நாராயணன் இப்படத்திற்கு இசையமைத்துள்ளார். இப்படம் சுராஜ் இயக்கிய தலை நகரம் (2006) திரைப்படத்தில் வடிவேலுவின் கதாபாத்திரத்தின் வழித்தொடர் ஆகும். இந்த திரைப்படம் 9 டிசம்பர் 2022 அன்று திரையரங்குகளில் வெளியிடப்பட்டது.

நடிகர்கள் 
 நாய் சேகராக வடிவேலு
 சிவாங்கி கிருஷ்ணகுமார்
 ரெடின் கிங்ஸ்லி
 ஆனந்தராஜ்
 லொள்ளு சபா மாறன்
 முனிஷ்காந்த்
 விக்னேஷ்காந்த்
 லொள்ளு சபா சேசு
 பிரசாந்த் ரங்கசாமி

தயாரிப்பு 
திரைப்படங்களில் நடிப்பதற்கு நடிகர் வடிவேலுவுக்கு வழங்கப்பட்ட தடை நீக்கப்பட்டதும், இயக்குநர் சுராஜுடன் தான் நடிக்கவுள்ளதாக நடிகர் வடிவேலு அறிவித்தார். இப்படத்தை லைக்கா தயாரிப்பகம் பதாகையின் கீழ் சுபாஸ்கரன் அல்லிராஜா தயாரித்து வருகிறார். இந்தப் படத்திற்கு ‘நாய் சேகர்’ என்று பெயரிடப்படும் என எதிர்பார்க்கப்பட்ட நிலையில், தலைப்பில் மாற்றம் செய்யப்பட்டுள்ளது. "தலை நகரம்" படத்திற்காக வடிவேலுவும், இயக்குநர் சுராஜும் முதன்முதலில் இணைந்தனர். அந்த படத்தில் நகைச்சுவைக் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. எனவே அந்த கதாபாத்திரத்தின் பெயரையே படத்தின் தலைப்பாக வைக்க படக்குழு திட்டமிட்டது. ஆனால் தலைப்பை சதீஸ் நடிப்பில் உருவாகும் படத்துக்கு ஏஜிஎஸ் என்டர்டெயின்மென்ட் நிறுவனம் பதிவு செய்துள்ளது.

பல விவாதங்களுக்குப் பிறகு, ஏஜிஎஸ் தயாரிப்பு நிறுவனம் தங்கள் படத்தை நாய் சேகர் என்ற பெயரில் வெளியிட்டது. எனவே தயாரிப்பாளர்கள் தலைப்பில் மாற்றம் செய்ய வேண்டியிருந்தது. மேலும் புதிய தலைப்பாக 'நாய் சேகர் ரிட்டர்ன்ஸ்' இறுதி செய்யப்பட்டது.

சமீபத்தில் ஒரு பேட்டியில், நகைச்சுவை நடிகர் ரெடின் கிங்ஸ்லி தான் படத்தில் இருப்பதை உறுதிப்படுத்தினார்.

சான்றுகள் 

இந்திய நகைச்சுவைத் திரைப்படங்கள்
2022 தமிழ்த் திரைப்படங்கள்
இந்தியத் தமிழ்த் திரைப்படங்கள்
வடிவேலு நடித்த திரைப்படங்கள்
ஆனந்த் ராஜ் நடித்த திரைப்படங்கள்
நாய் சேகர்

நாய் சேகர் ( Naai Sekar ) என்பது 2021ஆம் ஆண்டு தமிழ் மொழியில் வெளியான அறிவியல் புனைகதை நகைச்சுவைத் திரைப்படமாகும். இதை அறிமுக இயக்குநர் கிஷோர் ராஜ்குமார் எழுதி இயக்கியுள்ளார். ஏஜிஎஸ் என்டர்டெயின்மென்ட் பதாகையின் கீழ் கல்பாத்தி எஸ். அகோரம் தயாரித்துள்ளார். இப்படத்தில் சதீஸ், பவித்ரா லட்சுமி (அறிமுகம்), ஜார்ஜ் மரியன், சங்கர் கணேஷ், லிவிங்ஸ்டன், இளவரசு, சிறீமன் உள்ளிட்ட துணை நடிகர்களுடன் நடித்துள்ளனர். ஒரு லாப்ரடர் ரெட்ரீவர் நாயும் ஒரு முக்கிய பாத்திரத்தில் நடித்துள்ளது. படம் நாயுடன் தனது ஆன்மாவை மாற்றிக்கொள்ளும் ஒரு மனிதனின் கதையைச் சுற்றி வருகிறது. ஒலிப்பதிவில் அனிருத் ரவிச்சந்திரன் இசையமைத்த ஒரு பாடலுடன் மூன்று பாடல்கள் இடம்பெற்றன. இப்படம் விமர்சன ரீதியாகவும் வணிக ரீதியாகவும் வெற்றி பெற்றது.

தலைப்பு சர்ச்சை 
லைக்கா தயாரிப்பகம் தயாரிப்பில் இயக்குநர் சுராஜ் இயக்கத்தில் நடிகர் வடிவேலு நடிக்கும் படத் தலைப்பை 'நாய் சேகர்' என்று திட்டமிட்டனர். 2006இல் வெளியான தலைநகரம் படத்தில் வடிவேலுவின் கதாபாத்திரமான 'நாய் சேகர்' மிகப்பெரிய வெற்றியைப் பெற்றது. ஆனால் தலைப்பு ஏற்கனவே ஏஜிஎஸ் என்டர்டெயின்மென்ட் மூலம் பதிவு செய்யப்பட்டிருந்தது. பல விவாதங்களுக்குப் பிறகு, ஏஜிஎஸ் என்டர்டெயின்மென்ட் படத்திற்கு 'நாய் சேகர்' என்றே தலைப்பிட்டு வெளியிட்டது. எனவே வடிவேலுவின் படத்தின் தயாரிப்பாளர்கள் படத்தலைப்பை நாய் சேகர் ரிட்டர்ன்ஸ் என மாற்றம் செய்தனர்.

வெளியீடு 
படத்தின் முன்னோட்டம் 1 சனவரி 2022 அன்று வெளியானது. படத்தை தைப்பொங்கல் விடுமுறையை முன்னிட்டு சனவரி 13, 2022 அன்று வெளியிட தயாரிப்பாளர்கள் திட்டமிட்டனர்.

திரையரங்குகளுக்குப் பிந்தைய தொலைக்காட்சி செயற்கைக்கோள் மற்றும் டிஜிட்டல் ஸ்ட்ரீமிங் உரிமைகளை முறையே சன் தொலைக்காட்சி மற்றும் நெற்ஃபிளிக்சு வாங்கியுள்ளது.

நடிகர்கள் 
 சேகர் லட்சுமிபதியாக சதீஷ்
 புருனோ - படையப்பா
 சிவா படையப்பாவின் பின்னணிக்குரல்
 லொள்ளு சபா மாறன் - மாலி
 பூஜா நீலகண்டனாக பவித்ரா லட்சுமி
 விஞ்ஞானி ராஜராஜனாக ஜார்ஜ் மேரியன்
 "தண்ணி தொட்டி" சுகுமாராக ஷங்கர் - கணேஷ்
 தங்கராஜ் போலீஸ் அதிகாரியாக லிவிங்ஸ்டன்
 இளவரசு - பூஜாவின் அப்பாவாக
 சேகரின் தந்தையாக ஞானசம்பந்தம்
 சேகரின் அம்மாவாக நித்யா ரவீந்திரன்
 சுவாமிநாதன் - மண்டல மேலாளர்
 நிறுவன இயக்குநராக வினோதினி வைத்தியநாதன்
 பூஜாவின் அழகுக்கலைஞராக சுனிதா கோகோய்
 மருத்துவராக புஜ்ஜி பாபு

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
2022 தமிழ்த் திரைப்படங்கள்
அனிருத் ரவிச்சந்திரன் இசையமைத்த திரைப்படங்கள்
மனோபாலா நடித்த திரைப்படங்கள்
சிபி புவன சந்திரன்

சிபி புவன சந்திரன் (Ciby Bhuvana Chandran, பிறப்பு 5 ஆகத்து 1991), எளிமையாக சிபி என்றும் அழைக்கப்படுகிறார். இவர் தமிழ்த் திரைப்படங்களில் முக்கியமாக பணியாற்றும் ஒரு இந்திய நடிகர் ஆவார். வஞ்சகர் உலகம் (2018) படத்தில் நாயகனாக நடிப்பதற்கு முன்பு இவர்  ஓ காதல் கண்மணி (2015) படத்தில் சிறு கதாபாத்திரத்தில் அறிமுகமானார். பின்னர் மாஸ்டர் (2021) படத்தில் துணை வேடத்தில் நடித்தார். 2022 இல் வெளிவரவிருக்கும் எதற்கும் துணிந்தவன் திரைப்படத்தில் சூர்யாவுடன் இணைந்து சிபி ஒரு முக்கிய பாத்திரத்தில் நடிக்க உள்ளார். இவர் உண்மை நிலை தொலைக்காட்சி நிகழ்ச்சியான பிக் பாஸ் தமிழ் 5இல் போட்டியாளராக கலந்து கொண்டார்.

ஆரம்ப மற்றும் தனிப்பட்ட வாழ்க்கை 
சிபி தென்காசியில் பிறந்து பின்னர் தமிழ்நாட்டின் சேலத்திற்கு குடிபெயர்ந்தார்.  இதன் பிறகு இவர் சென்னைக்கு சென்றார்.  இவரது தந்தை ஒரு மருத்துவர்.  கல்லூரியில் படிக்கும்போதே குறும்படங்களில் நடித்தார். இவர் ஐக்கிய இராச்சித்தில் இருந்து திரும்பிய பிறகு  சந்தித்த சுலோகா என்பவரை நவம்பர் 14 அன்று திருமணம் செய்துகொண்டார்

தொழில்

திரைப்படம் 
சிபியின் முதல் படம் ஓ காதல் கண்மணி, அதில் இவர் துல்கர் சல்மானின் நண்பராக ஒரு சிறிய பாத்திரத்தில் நடித்தார்.

வஞ்சகர் உலகம் திரைப்படத்தில் இவர் முன்னணி கதாநாயகர்களில் ஒருவராக நடித்தத பாத்திரமானது இவருக்கு முக்கிய திருப்புமுனையாக அமைந்தது. இது இவருக்கு ஓரளவு புகழைப் பெற்றுத் தந்தது. இதன் பிறகு 2021 இல் நடித்து வெளியான மாஸ்டர் திரைப்படம்  மற்றொரு திருப்புமுனையை ஏற்படுத்தியது. அப்படத்தில் இவர்  விஜயுடன் இணைந்து நடித்தார். அதில் இவர் அவரது மாணவராக நடித்தார், மேலும் " வாத்தி கம்மிங் " பாடலிலும் தோன்றினார்.

இவரது அடுத்த படம் சூரியா மற்றும் பிரியங்கா அருள் மோகன் ஆகியோருடன் எதற்கும் துணிந்தவன் ஆகும்.

தொலைக்காட்சி 
தமிழ் தொலைக்காட்சி உண்மைநிலை நிகழ்சியான  பிக் பாஸ் தமிழ் 5 இல் சிபி கலந்துகொண்டார். 12 லட்சம் ரொக்கப் பரிசுடன் 95வது நாள் நிகழ்ச்சியில் இருந்து வெளியேறினார். .

பிக் பாசிலிருந்து இவர் வெளியேறிய பிறகு, இவரது இன்ஸ்ட்டாகிராம் பக்கத்தில் வெகுசன இரசிகர்கள் நிறையபேர் பின்தொடர்ந்தனர். அதில் இவர் ஐந்து நாட்களில் கிட்டத்தட்ட 46,000  பின்தொடரபவர்களைப் பெற்றார். பிக் பாசில் இவரது நேர்மை, உண்மைத் தன்மை, ஆளுமை, கருணை, அமைதியான நகைச்சுவை, மற்ற போட்டியாளர்களிடம் அவர் காட்டும் மரியாதை ஆகியவற்றால் இவரை வெகுசன ரசிகர்களை பின்தொடர வைத்தது. இவர் பிக்பாஸ் வீட்டில் "சிபிலா" என்றும் "மேரீட் பேச்சுலர்" என்றும் அழைக்கப்பட்டார்.

திரைப்படவியல்

திரைப்படம்

குறும்படம்

இசைக் காணொலிகளில்

தொலைக்காட்சி

குறிப்புகள்

வெளி இணைப்புகள் 

1990 பிறப்புகள்
பிக் பாஸ் தமிழ் போட்டியாளர்கள்
தமிழ்நாட்டினர்
தமிழ்த் திரைப்பட நடிகர்கள்
தமிழ் நடிகர்கள்
தமிழ்த் தொலைக்காட்சி நடிகர்கள்
வாழும் நபர்கள்
ரெடின் கிங்ஸ்லி

ரெடின் கிங்ஸ்லி (Redin Kingsley) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தமிழ்த் திரைப்படங்களில் பணியாற்றி வருகிறார். இவர் திரைப்படங்களில் சத்தமாகவும், தட்டையாகவும் பேசும் பாணியில் மிகவும் பிரபலமானவர்.

தொழில் 
ரெடின் கிங்ஸ்லி திரைப்படங்களில் நுழைவதற்கு முன்பு சென்னை, பெங்களூர் போன்ற நகரங்களில் நடக்கும் அரசு கண்காட்சிகளுக்கு ஒரு நிகழ்ச்சி அமைப்பாளராகப் பணிபுரிந்தார். இவரது முதல் படம் நெல்சன் திலீப்குமார் இயக்கத்தில் 'வேட்டை மன்னன்' என்று கூறப்பட்டது. ஆனால் அந்த படம் அறியப்படாத காரணங்களால் கைவிடப்பட்டது. பின்னர் 2018இல், இவர் முதலில் நெல்சன் இயக்கிய நயன்தாராவின் கோலமாவு கோகிலாவில் தோன்றினார்.

சில படங்களில் சிறிய வேடங்களில் தோன்றிய பிறகு, இவர் நெற்றிக்கண் (2021) படத்தில் இரகசிய ஏஜென்டாகவும், 'டாக்டர்' (2021) படத்தில் மறைநிலை காவல் அதிகாரியாகவும் நடித்திருந்தார். நகைச்சுவையான பாத்திரங்களைத் தொடர்ந்து இவர் இரசினிகாந்தின் அண்ணாத்த (2021) படத்திலும் நடித்தார். இவரது தற்போதைய திட்டங்களில் சூர்யாவின் எதற்கும் துணிந்தவன், விஜய்யின் 'பீஸ்ட்' ஆகியவை அடங்கும். இரண்டுமே சன் பிக்சர்ஸ் தயாரிக்கின்றன. வடிவேலுவின் முந்தைய படங்களில் இவரது நடிப்பிற்காக இவர் அழைக்கப்பட்டு பாராட்டப்பட்டார்.
மேலும் வடிவேலுவின் வரவிருக்கும் நகைச்சுவைத் திரைப்படமான நாய் சேகர் ரிட்டர்ன்ஸ் படத்தில் ஒரு முக்கிய பாத்திரம் வழங்கப்பட்டது.

சான்றுகள்

வெளி இணைப்புகள் 
 

வாழும் நபர்கள்
தமிழ்த் திரைப்பட நடிகர்கள்
தமிழ் நடிகர்கள்
தமிழ் நகைச்சுவை நடிகர்கள்
நெல்சன் திலீப்குமார்

நெல்சன் திலீப்குமார் (Nelson Dilipkumar) திரைப்படங்களில் நெல்சன் என்று அழைக்கப்படும் இவர் ஓர் இந்திய திரைப்பட இயக்குநரும், திரைக்கதை எழுத்தாளரும் ஆவார். இவர் முக்கியமாக தமிழ்த் திரைப்படங்களில்  பணியாற்றுகிறார் . இவரது படங்கள் கருப்பு நகைச்சுவை மற்றும் ஒத்திசைக்கப்பட்ட நகைச்சுவை கதாபாத்திரங்களின் கூறுகளைக் கொண்டதாக அறியப்படுகின்றன. நெல்சன் தான் முதல் இயக்கிய கோலமாவு கோகிலா படத்திற்காக நோர்வே தமிழ்த் திரைப்பட விழாவில் சிறந்த திரைக்கதைக்கான விருதை வென்றார். தி டைம்ஸ் ஆஃப் இந்தியாவின் கட்டுரையில் 2018ஆம் ஆண்டின் நம்பிக்கைக்குரிய இயக்குனர்களில் இவர் பட்டியலிடப்பட்டார்.

சான்றுகள்

வெளி இணைப்புகள் 
 
 

தமிழ்த் திரைப்பட இயக்குநர்கள்
வாழும் நபர்கள்
1984 பிறப்புகள்
கேரளத்தில் உள்ள இந்து கோயில்களின் பட்டியல்

கேரளத்தில் உள்ள இந்து கோயில்களின் பட்டியல் (List of Hindu temples in Kerala) இது தென்னிந்திய மாநிலமான கேரளத்தில் உள்ள புகழ்பெற்ற இந்துக் கோவில்களின் பட்டியலாகும்.   கேரளத்தில் உள்ள கோவில்களில் மாவட்டம் வாரியாக திருவிதாங்கூர் தேவசம் வாரியத்தின் கீழ் 1248 கோவில்கள் உள்ளன. தனியாருக்குச் சொந்தமான ஆயிரக்கணக்கான கோயில்களும் உள்ளன. சாதாரண கோயில்கள் என்று சொல்லப்படுவதைத் தவிர, சிறீ நாராயணகுரு போன்ற மகான்களுக்கு அர்ப்பணிக்கப்பட்ட கோயில்கள் ஏராளம். இவற்றின் சரியான எண்ணிக்கை கிடைக்கவில்லை.

ஆலப்புழா

எர்ணாகுளம்

இடுக்கி

கண்ணூர்

காசர்கோடு

கொல்லம்

கோட்டயம்

கோழிக்கோடு

மலப்புறம்

பாலக்காடு

பத்தனம்திட்டா

திருவனந்தபுரம்

திருச்சூர்

வயநாடு 

மாவட்டத்தில் உள்ள மற்ற கோவில்கள்:

 அம்மா திருவடி கோயில்
 குட்டுமுக் சிவன் கோவில், குட்டுமுக்
 தாணிக்குடம் பகவதி கோவில், தாணிக்குடம்
 திருவுள்ளக்காவு சிறீ தர்ம சாஸ்தா ஆலயம்
 தொட்டிபால் பகவதி கோவில், தொட்டிபால்
 திரிக்கூர் மகாதேவன் கோவில், ஓரகம்

சான்றுகள்
பிரையார்டைட்டு

பிரையார்டைட்டு (Briartite) என்பது ஓர் ஒளிபுகாத அடர்-சாம்பல் நிற உலோக சல்பைடு கனிமமாகும், Cu2(Zn,Fe)GeS4 என்ற மூலக்கூற்று வாய்ப்பாட்டால் இது அடையாளப்படுத்தப்படுகிறது.  மற்ற செருமேனியம்-காலியம்-சல்பைடுகள் போல இக்கனிமத்தில் காலியம் மற்றும் வெள்ளீயத்தின் சுவடுகள் காணப்படுகின்றன.

பன்னாட்டு கனிமவியல் சங்கம் பிரையார்டைட்டு கனிமத்தை Btt என்ற குறியீட்டால் அடையாளப்படுத்துகிறது.

1965 ஆம் ஆண்டு காங்கோ நாட்டின் பிரின்சு இலியோபோல்டு சுரங்கத்தில் பிரையார்டைட்டு கண்டறியப்பட்டது. தற்போது இச்சுரங்கம் கிப்புசி சுரங்கம் என்று அழைக்கப்படுகிறது. பிராங்கோட்டு மற்றும் பலர் சேர்ந்து இதை கண்டறிந்தனர். கிப்புசி சுரங்கத்தை ஆய்வு செய்த காசுடன் பிரையார்டின் பெயர் இக்கனிமத்திற்குச் சூட்டப்பட்டது.

நமீபியா, கிரீசு மற்றும் எசுப்பானியா நாடுகளிலும் பிரையார்டைட்டு கனிமம் காணப்படுகிறது.

மேற்கோள்கள் 

துத்தநாகக் கனிமங்கள்
செருமேனியக் கனிமங்கள்
இரும்பு(II) கனிமங்கள்
நாற்கோணவமைப்புக் கனிமங்கள்
சல்பைடு கனிமங்கள்
செப்புக் கனிமங்கள்
தானியேல் ஐசென்சுட்டைன்

தானியேல் ஐசென்சுட்டைன் (Daniel Eisenstein; பிறப்பு: 1970) ஓர் அண்டவியலாளரும் கல்வியியலாளரும் ஆவார். அய்ன்சுட்டைன் (1996) ஆர்வார்டு பல்கலைக்கழகத்தில் இளவல் பட்டம் பெற்று அங்கேயே பணிபுரிகிறார். இவர் சிக்காகொ பகலைக்கழக உயராய்வு மையத்தில் உயராய்வு மையத்தில் முதுமுனைவர் பட்டம் பெற்றார். இவர் 2001 இல் அரிசோனா பல்கலைக்கழகத்தில் பேராசிரியராகச் சேர்ந்தார். இவர் 2010 இல் வானியல் பேராசிரியராக ஆர்வார்டு பல்கலைக்கழகத்தில்  சேர்ந்து பணிபுரிந்து வருகிறார். இவர் 2014 இல் பிரேமியோ சா பரிசை ஓர் இணைவெற்றியாளராகப் பெற்றுள்ளார். சிறுகோள் 183287 டய்ன்சுட்டைன்  இவரது நினைவாகப் பெயரிடப்பட்டுள்ளது.

மேற்கோள்கள்

வாழும் நபர்கள்
1970 பிறப்புகள்
அமெரிக்க அண்டவியலாளர்கள்
அமெரிக்க வானியலாளர்கள்
பிரசியோடைமியம்(III) நைட்ரேட்டு

பிரசியோடைமியம்(III) நைட்ரேட்டு (Praseodymium(III) nitrate) என்பது Pr(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் காணப்படும் இச்சேர்மம் நீரை நன்றாக உறிஞ்சி அறுநீரேற்றாக உருவாகிறது. முனைவுக் கரைப்பான்களில் பிரசியோடைமியம்(III) நைட்ரேட்டு கரையும்.

பயன்கள் 
பிரசியோடைமியம்(III) நைட்ரேட்டு ஒளிரும் காட்சி குழாய்களிலும் ஒளிர்பொருளாகவும் பயன்படுத்தப்படுகிறது.  பிரசியோடைமியம் மாலிப்டேட்டு தயாரிக்கப் பயன்படும் மீயொலி தொகுப்பு முறையில் பயன்படுத்தப்படுகிறது.  இலந்தனைடு ஆக்சிசல்பைடு தயாரிப்பிலும் இது ஒரு பங்கு வகிக்கிறது.

மேற்கோள்கள் 

பிரசியோடைமியம்(III) சேர்மங்கள்
நைட்ரேட்டுகள்
பண்டார் துன் ரசாக்

பண்டார் துன் ரசாக், (மலாய்: Bandar Tun Razak; ஆங்கிலம்: Bandar Tun Razak; சீனம்: 敦拉萨镇); என்பது மலேசியா, கோலாலம்பூர் மாநகரத்தில், அமைந்து உள்ள புறநகரம். உயர்க்கல்வி நிலையங்களுக்கு புகழ்பெற்ற இடமாக விளங்குகிறது. அத்துடன் தனித்த ஒரு நாடாளுமன்றத் தொகுதியாகவும் இயங்குகிறது.

மலேசியாவின் இரண்டாவது பிரதமர் துன் அப்துல் ரசாக்கின் நினைவாக இந்த நகரத்திற்குப் பெயர் வைக்கப்பட்டு உள்ளது. பண்டார் துன் ரசாக், சுங்கை பீசி உத்திநோக்கு மண்டலத்தில் (Bandar Tun Razak - Sungai Besi Strategic Zone) அமைந்து உள்ளது.

அமைவு வசதிகள்

பண்டார் துன் ரசாக்கில், கோலாலம்பூர் காற்பந்து விளையாட்டரங்கம் (Kuala Lumpur Football Stadium); ஈருருளி சுற்றரங்கம் (Velodrome); ஒரு பொது நீச்சல் குளம், விளையாட்டு மையம்; மலேசிய தேசிய பல்கலைக்கழக மருத்துவமனை (Hospital Universiti Kebangsaan Malaysia); கோலாலம்பூர் மாநகராண்மைக் கழகத்தின் கிளை அலுவலகம்; போன்ற மற்ற வசதிகள் உள்ளன.

மலேசிய தேசிய பல்கலைக்கழக மருத்துவமனை, தற்சமயம் துவாங்கு முக்ரிஸ் மருத்துவமனை (Hospital Canselor Tuanku Muhriz UKM) என்று அழைக்கப் படுகிறது.

வரலாறு

பண்டார் துன் ரசாக் 1970-களில், கோலாலம்பூரில் ஒரு சிறிய நகரமாக இருந்தது. முன்னர் காலத்தில் கம்போங் காங்கோ (Kampung Konggo; Congo Village) என்று அழைக்கப்பட்டது. 

ஐக்கிய நாடுகள் சபையின் கீழ் 1960-ஆம் ஆண்டுகளில், காங்கோ குடியரசில் பணியாற்றி ஓய்வு பெற்ற மலேசிய இராணுவ வீரர்களுக்கான குடியேற்றப் பகுதியாக இருந்தது.

கம்போங் காங்கோ

அதனால் அதற்கு கம்போங் காங்கோ என்று பெயரிடப்பட்டது. இந்தப் பகுதியில் 1990-ஆம் ஆண்டுகளில் புதிய நவீன வீடமைப்புகள் அமைக்கப்பட்டன. அவற்றில் காங்கோவில் பணியாற்றிய இராணுவ வீரர்களில் சிலருக்கு வீடுகள் கொடுக்கப்பட்டன. அவர்களில் சிலர் இன்னும் அங்கு வாழ்கின்றனர்.

1984 பிப்ரவரி 1-ஆம் தேதி மலேசியக் கூட்டாட்சி பிரதேசத்தின் 10-ஆம் ஆண்டு விழா கொண்டாடப்பட்டது. அப்போது மலேசியாவின் நான்காவது பிரதமர் துன் டாக்டர் மகாதீர் பின் முகமது அவர்களால், கம்போங் காங்கோ என்பது பண்டார் துன் ரசாக் என பெயர் மாற்றம் செய்யப் பட்டது.

2008-ஆம் ஆண்டுப் பொதுத் தேர்தலில் மாற்றம்

1990-களின் பிற்பகுதியில், பண்டார் துன் ரசாக், செராஸ் நாடாளுமன்றத் தொகுதியில் இருந்து பிரிக்கப்பட்டு, தனித்த ஒரு நாடாளுமன்றத் தொகுதியாக மாற்றப் பட்டது. 2008 பொதுத் தேர்தல் வரை, பண்டார் துன் ரசாக், அம்னோ மற்றும் பாரிசான் நேசனல் கூட்டணியின் கோட்டையாக இருந்தது. 

2013-ஆம் ஆண்டு பொதுத் தேர்தலில் பாக்காத்தான் ஹரப்பான் கூட்டணி, பண்டார் துன் ரசாக் தொகுதியைக் கைப்பற்றிக் கொண்டது.

மேற்கோள்கள்

வெளி இணைப்புகள் 

மலேசிய நகரங்கள்‎
கோலாலம்பூர் கூட்டாட்சி நகரங்கள்
கார்ல் மார்க்சு நினைவுச்சின்னம்

கார்ல் மார்க்சு நினைவுச்சின்னம் (Karl Marx monument) என்பது உருசிய நாட்டின் மாசுகோ நகரில்  1962 ஆம் ஆண்டு சோவியத் நாட்டின் சிற்பி இலெவ் கெர்வெல் என்பவரால் உருவாக்கபட்ட ஒரு நினைவுச்சின்னமாகும்.  மாசுகோவிலுள்ள நாடக அரங்க சதுக்கத்தின் போல்சோய் நாடக அரங்கு அருகில்  இந்நினைவுச் சின்னம் அமைந்துள்ளது.

மார்க்சு நினைவுச்சின்னம் 160 டன் எடையுள்ள சாம்பல் நிற கருங்கல்லின் ஒற்றைத் தொகுதியால் செய்யப்பட்டதாகும். குடசேவ்சுகி சுரங்க குவாரியில் உள்ள டினெப்ரோபெட்ரோவ்சுக்கிற்கு அருகே இங்கருங்கல் தோண்டி எடுக்கப்பட்டது. தற்போது இவ்விடம் உக்ரைனில்  அமைந்துள்ளது. மார்க்சு மேடையில் நின்று கொண்டு, உழைக்கும் மக்களை நோக்கி அனல் பறக்கும் பேச்சால் உரையாற்றுவது போல் இந்த நினைவுச் சின்னம் சித்தரிக்கப்பட்டுள்ளது. சோவியத் ஒன்றியத்திலுள்ள அனைத்து நாடுகளின் பாட்டாளிகளே, ஒன்றுபடுங்கள்! என்ற முழக்கத்துடன் நினைவுச் சின்னம்  அலங்கரிக்கப்பட்டுள்ளது.  முன்புறத்தில் நினைவுச்சின்னத்தின் இருபுறமும் இரண்டு கருங்கல் தூண்கள் அமைக்கப்பட்டுள்ளன.  அவற்றில் ஒன்றில் மார்க்சின் இறுதிச் சடங்கில் கூறப்பட்ட பிரெடரிக் ஏங்கெல்சின் வார்த்தைகள்  செதுக்கப்பட்டுள்ளது: "இவரது பெயரும் செயலும் பல நூற்றாண்டுகளுக்கு நீடிக்கும்" என்பன அவ்வார்த்தைகளாகும்.  மற்றொன்றில் - லெனினின் சொற்றொடரான "மார்க்சின் போதனை சர்வ வல்லமை வாய்ந்தது, ஏனென்றால் அது ஓர் உண்மை."  என்ற வார்த்தைகள் செதுக்கப்பட்டுள்ளது.

வரலாறு 
1957 ஆம் ஆண்டின் தொடக்கத்தில், மார்க்சின் நினைவுச்சின்னத்திற்கான சிறந்த திட்டத்திற்காக  அனைத்து சங்கத்தினருக்கான  ஒரு போட்டி நடைபெற்றது;  இப்போட்டியின்  வெற்றியாளர் சிற்பி லெவ் கெர்பெலின் தலைமையிலான படைப்பாற்றல் குழுவாகும். நினைவுச்சின்னத்தின் பிரமாண்டமான திறப்புவிழா அக்டோபர் 29, 1961 அன்று நடைபெற்றது.  உயர் கட்சி மற்றும் சோவியத் தலைமை, காங்கிரசு பிரதிநிதிகள், பிற நாடுகளின் பொதுவுடமைக்  கட்சிகளின் விருந்தினர்கள் முன்னிலையில்  இவ்விழா நடைபெற்றது.

பரவலர் பண்பாட்டில் 
1988 ஆம் ஆண்டு அதிரடித் திரைப்படமான ரெட் ஈட் திரைப்படத்தில் இந்நினைவுச் சின்னம் இடம்பெற்றுள்ளது.

மேர்கோள்கள் 

உருசியா
பொதுவுடைமை
கருஞ்சிவப்பு தினமு

கருஞ்சிவப்பு தினமு ( thicket tinamou அல்லது rufescent tinamou ) என்பது மித வெப்பமண்டல மற்றும் வெப்பமண்டல மத்திய மெக்சிகோவில் உள்ள ஈரப்பதமான காடுகளில் காணப்படும் ஒருவகை  தினமு ஆகும்.

வகைபிரித்தல் 
அனைத்து தினமோக்களும் டினாமிடே குடும்பத்தைச் சேர்ந்தவை.  தினமோக்களால் பறக்க முடியும், என்றாலும் இவை பொதுவாக சிறப்பாக பறக்கும் பறவைகள் அல்ல.

ரெனே-பிரிமிவிர் லெசன் 1842 ஆம் ஆண்டில் எல் சால்வடோர், லா யூனியனில் இருந்து பெற்ற ஒரு மாதிரியிலிருந்து கருஞ்சிவப்பு  தினாமோவை இனம் கண்டார்.

துணை இனங்கள் 
கருஞ்சிவப்பு தினாமோ பின்வரும் பல கிளையினங்களைக் கொண்டுள்ளது.

சொற்பிறப்பியல் 
கிரிப்டுரெல்லஸ் என்பது மூன்று இலத்தீன் அல்லது கிரேக்க வார்த்தைகளிலிருந்து உருவானது. kruptos (κρυπτός) என்றால் மூடப்பட்ட அல்லது மறைக்கப்பட்ட  Oura என்றால்  வால் மேலும் ellus மிகக்குறுகியது என்பது பொருள். எனவே, Crypturellus என்றால் மறைந்துள்ள சிறிய வால் என்று பொருள்.

விளக்கம் 
கருஞ்சிவப்பு தினமு 27 முதல் 29 செமீ (11-11 அங்குலம்) நீளமும் 440 கிராம் (16 அவுன்ஸ்) எடையும் கொண்டது. இதன் மேல் பகுதி பழுப்பு நிறத்தில் இருக்கும். முதுகு, பிட்டம் மற்றும் இறக்கைகளில் பெரிதும் கம்பியோட்டம் போன்று கருப்பு நிறக் கோடுகள் ஓடும். இதன் கீழ்ப்பகுதி வெளிர் பழுப்பு நிறமாகவும், மார்பகத்தின் மீது இலவங்கப்பட்டை நிறமாகவும், வயிற்றில் சாம்பல் நிறமாகவும் இருக்கும். இதன் தலை பழுப்பு நிறத்திலும் அலகு பழுப்பு நிறத்திலும், கால்கள் சிவப்பு நிறத்துடன் காணப்படும்.

நடத்தை 
இந்த இனம் நீராவி எஞ்சின் போல ஒலிக்கும் ‘ஹூ-ஓ’ என்ற ஒரேமாதிரியான குரலைக் கொண்டுள்ளது. கருஞ்சிவப்பு தினமுவை சோடிகளாகவோ, குடும்பங்களாகவோ அல்லது தனித்துப் பறவையாகவோ காணலாம், மேலும் பெரும்பாலான தினமோக்களைப் போலவே, இது பறப்பதை விட நடக்க விரும்புகிறது.

உணவு 
பெரும்பாலான தினமுக்களைப் போலவே, இது பழங்கள், விதைகள் மற்றும் முதுகெலும்பிலி விலங்குகளை உண்ணும்.

இனப்பெருக்கம் 

பெரும்பாலான தினமோக்களைப் போலவே, இவை அதன் கூட்டை தரையில் உயரமான வேர்ப்பகுதிகளில் வைக்கும். இது மூன்று முட்டைகளைக் கொண்டிருக்கும், ஆனால் சிலவசமயம் ஏழு முட்டைகள் வரை இருக்கும். முட்டைகள் பளபளப்பானதாகவும், ஊதா நிறத்திலும் இருக்கும். இந்த இனமும் ஸ்லேட்டி-மார்பக தினமுவும் கலப்பினங்களை உற்பத்தி செய்யும்.

மேற்கோள்கள்

பறவைகள்
பிரசியோடைமியம் ஆக்சலேட்டு

பிரசியோடைமியம் ஆக்சலேட்டு  (Praseodymium oxalate) என்பது C6O12Pr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இளம் பச்சைநிற படிகங்களாக உருவாகும் இது தண்ணீரில் கரையாமல் படிக நீரேற்றாக உருவாகிறது.

தயாரிப்பு 
ஆக்சாலிக் அமிலத்துடன் கரையக்கூடிய பிரசியோடைமியம் உப்புகள் வினையில் ஈடுபட்டு பிரசியோடைமியம் ஆக்சலேட்டு உருவாகிறது.

பண்புகள் 
பிரசியோடைமியம் ஆக்சலேட்டு வெளிர் பச்சை நிற படிகங்களை உருவாக்குகிறது. பிரசியோடைமியம் ஆக்சலேட்டு தண்ணீரில் கரையாது.
இச்சேர்மம் படிக நீரேற்றுகளை உருவாக்குகிறது. அவை வெளிர் பச்சை படிகங்களாக உள்ளன: எ.கா Pr2(C2O4)3•10H2O.
படிக நீரேற்றானது வெப்பமடையும் போது படிப்படியாக சிதைகிறது:

பயன்கள் 
பிரசியோடைமியம் தயாரிக்கையில் இச்சேர்மம் ஒர்  இடைநிலைப் பொருளாகப் பயன்படுத்தப்படுகிறது. சில கண்ணாடிகளுக்கு வண்ணம் பூசவும் இது பயன்படுத்தப்படுகிறது. வேறு சில பொருட்களுடன் இதை கலந்தால், சேர்மமானது கண்ணாடிக்கு அடர் மஞ்சள் நிறத்தை அளிக்கிறது.

மேற்கோள்கள் 

பிரசியோடைமியம்(III) சேர்மங்கள்
ஆக்சலேட்டுகள்
எய்லீன் கொஞ்சேல்சு

எய்லீன் கொஞ்சேல்சு (Eileen Gonzales) ஓர் அமெரிக்க வானியற்பியலாளர் ஆவார். இவர் கார்னெல் பல்கலைக்கழக வானியல் துறையில் முதுமுனைவர் ஆய்வுறுப்பினராக உள்ளார். அங்கே இவர் புறவெளிக் கோள்கள் ஆய்வில் ஈடுபட்டுள்ளார். இவர் இயற்பியலில் கருப்பர் எனும் இயக்கத்திம் இணை நிறுவனரும் ஆவார். இந்த இயக்கம் கருப்பின இயற்பியலாளர் ஏற்பிற்காகவும் முன்னேற்றத்துக்காகவும் போராடிவரும் அமைப்பாகும்.

இளமையும் கல்வியும் 
இவர் வர்ஜீனியா கடற்கரையில் வளர்ந்துள்ளார். மிச்சிகான் மாநிலப் பல்கலைக்கழகத்தில் வானியற்பியல் படித்து, தன் மூதறிவியல் பட்டத்தைச் சான் பிரான்சிசுக்கோ பல்கலைக்கழகத்தில்இருந்து பெற்றார். பிறகு இவர் நியூயார்க் மாநகரப் பல்கலைக்கழகத்தின் மேற்பட்டப் படிப்பு மையத்தில் சேர்ந்து அன்ட்டர் கல்லூரியில் முதுகலைபாட்டமும் இயற்பியலில் மூதாய்வர் பட்டமும் பெற்றார். இவர் 2020 இல் தன் முனைவர் பட்டத்தைப் பெற்றுள்ளார். இவர் தன் முனைவர் ஆய்வின்போது, தாழ்பொருண்மை விண்மீன்களின் வளிமண்டல நிலைமைகளையும் பழுப்புக் குறுமீன்களின் வளிமண்டல நிலைமைகளையும் ஆய்வு செய்துள்ளார்.

ஆராய்ச்சியும் வாழ்க்கைப்பணியும் 
இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். இவர் கார்னெல் பல்கலைக்கழக வானியல் துறையில் ஆய்வுநல்கை பெற்று 51 பெகாசி b ஆய்வுறுப்பினராகச் சேர்ந்துள்ளார், இங்கு இவர் புறவெளிக் கோள்களின் வளிமண்டலங்களை ஆய்வு செய்ய நோக்கீட்டு வானியல் நுட்பங்களையும் அறிவையும் கோட்பாட்டு இயற்பியல் அறிவையும் பயன்படுத்துகிறார். குறிப்பாக, பழுப்புக் குறுமீன்களின் முகிலை ஆய்வு செய்ய முன்பு உருவாக்கிய நுட்பங்களைக் கையாண்டு, பெருவளிமப் புறவெளிக் கோள்களை ஒத்த உடுக்கண வான்பொருள்கள்ன் வளிமண்டலங்களை ஆய்வு செகிறார். இவர் அமெரிக்க இயற்கை வரலாற்று அருங்காட்சியத்தில் வருகைதரு அறிவியலாளராகவும் உள்ளார்.

பரப்புரையும் கருப்பின முன்னேற்றமும் 
இவர் அறிவியல் கல்வியிலும் பரப்புரைத் திட்டங்களிலும் ஈடுபடுகிறார். இவர் முனவர் பட்டம் படிக்கும்போது அமெரிக்க இயற்கை வரலாற்று அருங்காட்சியத்தில் உயர்நிலைப் பள்ளி மாணவர்களை மேற்பார்வையிட்டு வழிநடத்தியுள்ளார். மேலும் அவர்களுக்கு வானியலையும் கற்பித்துள்ளார். இவர் சார்லசு டி. பிரவுனுடனும், யெசீக்கா எசுகுவிவேவுடனும் இணைந்து முதன்முதலாக கருப்பின இயற்பியலாளர் வாரத்தை முன்னின்று நடத்தினார். இந்நிகழ்வு  கருப்பின இயற்பியலாளர்களை முன்னிறுத்தவும் அவர்களது அறிவியல் கொடையைக் கொண்டாடவும் நடத்தப்பட்டது. கருப்பின பறவையாளர் வாரத்தைப் போன்ற கருப்பினத் திட்டங்களுக்கு நிகராக பரப்புரை பலரது கவனத்தை ஈர்த்து வெற்றியை ஈட்டியது.  இவரை ஆதரித்த நிறுவனங்களில் இயற்கை இயற்பியல், அமெரிக்க இயற்பியல் நிறுவனம், இயற்பியல் இன்று]],  இயற்பியல் உலகம் ஆகியன ஆகும். இயற்பியலில் கருப்பினம் அமைப்பு கருப்பின இயற்பியலாருக்கு உரிய சமூக ஏற்பை உறுதி படுத்தவும் அவர்கள் சந்தித்துவரும் சமூக, அரசியல் அறைகூவல்களைப் பற்றிய விழிப்புணர்வை வென்றடுக்கவும் அறிவியலில் அவர்களது முன்காட்டுப் பாத்திரத்தை வெளிப்படுத்தவும் போராடி வருகிறது.

மேற்கோள்கள்

வெளி இணைப்புகள் 

வாழும் நபர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
அமெரிக்க இயற்பியலாளர்கள்
அமெரிக்கப் பெண் இயற்பியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் இயற்பியலாளர்கள்
அமெரிக்கப் பெண் அறிவியலாளர்கள்
ஆப்பிரிக்கப் பெண் அறிவியலாளர்கள்
கடோலினியம் பாசுபைடு

கடோலினியம் பாசுபைடு (Gadolinium phosphide) என்பது GdP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கடோலினியமும் பாசுபரசும் சேர்ந்து கடோலினியம் பாசுபைடு உருவாகிறது.

தயாரிப்பு 
உயர் வெப்பநிலையில் கடோலினியமும் பாசுபரசும் வினைபுரிவதால் கனிமமயமாக்கல் மூலம் ஒற்றை படிகங்களை பெறலாம்.
Gd + P → GdP

பண்புகள் 
சோடியம் குளோரைடு கட்டமைப்பில் காணப்படும் கடோலினியம் பாசுபைடு 40 கிகாபாசுகல் அழுத்தத்தில் சீசியம் குளோரைடாக மாற்றமடைகிறது.
 
Fm3m என்ற இடக்குழுவில் கடோலினியம் பாசுபைடு கனசதுர படிகத் திட்டத்தில் உருவாகிறது.
 
கடோலினியம் பாசுபைடு எதிர்பெரோகாந்தப் பண்பை வெளிப்படுத்துகிறது.

பயன்கள் 
ஒரு குறைக்கடத்தியாக உயர் சக்தி, உயர் அதிர்வெண் பயன்பாடுகளிலும் சீரொளி இருமுனையங்களிலும்  பயன்படுகிறது.

மேற்கோள்கள் 

கடோலினியம் சேர்மங்கள்
பாசுபைடுகள்
பாறை உப்பு படிகக் கட்டமைப்பு
பண்டைய வேத சமயம்

பண்டைய வேத சமயம் (மேலும் பண்டைய இந்து சமயம்  (பொ.ஊ.மு. 1500-500) பண்டைய இந்தியாவின் வடமேற்கில் (பஞ்சாப் மற்றும் மேற்கு கங்கை சமவெளி) இந்தோ-ஆரிய மக்களிடையே சில மதக் கருத்துக்கள் மற்றும் நடைமுறைகளை உருவாக்கியது. இந்த கருத்துக்கள் மற்றும் நடைமுறைகள் வேத நூல்களில் காணப்படுகின்றன, மேலும் சில வேத சடங்குகள் இன்றும் நடைமுறையில் உள்ளன. இது இந்து மதத்தை வடிவமைத்த முக்கிய மரபுகளில் ஒன்றாகும், இருப்பினும் இன்றைய இந்து மதம் வரலாற்று வேத மதத்திலிருந்து குறிப்பிடத்தக்க வகையில் வேறுபட்டது.

அதே காலகட்டத்தில், தென்னிந்தியாவில், சங்க காலத்தில் சைவம், வைணவம், கௌமாரம், சௌரம், சாக்தம், இந்திரன் மற்றும் பிற நாட்டுப்புற மதங்கள் ஆதிக்கம் செலுத்தியது. பிற்காலத்தில், இவை இரண்டும் ஒன்றிணைந்து இந்து மதத்தை உருவாக்கியது.

மேலும் பார்க்கவும் 
 வேதகாலம்
 சங்க காலம்
 இந்திய சமயங்கள்
 இந்து சமய வரலாறு
 பதினெண் புராணங்கள்

மேற்கோள்கள்

ஆதாரங்கள்

மேலும் படிக்க

வெளி இணைப்புகள்

குறிப்புகள் 

வேதங்கள்
இந்து சமயப் பிரிவுகள்
இந்து சமய இயக்கங்கள்
இந்து சமயம்
பண்டைய இந்தியா
சக் வைல்டு

சக் வைல்டு என்பவர் லிக்விட் மைன்ட் என்ற பெயரில் இயங்கி வரும் ஒரு இசையமைப்பாளர். இவரது ஆக்கங்கள் மந்த தாளகதி இசை, இளைப்பாறல் இசை, சூழலிசை உள்ளிட்ட மின்னணுவியல் இசை வடிவங்களாக உள்ளன. தனியிசை வெளியீட்டிற்கு முன்னர் இவர் சில குழுக்களுக்கு இசை அமைப்பதிலும் பாடல்களை எழுதுவதிலும் உதவியுள்ளார்.

லிக்விட் மைன்ட் 
1980களில் ஓயாத வேலைப்பளுவினாலும் தூக்கமின்மையாலும் பேரச்சத் தாக்கிற்கு உள்ளானார் சக். மன அமைதியைத் தேடி ஒரு கடற்கரையில் அமர்ந்திருந்தபோது, கடலலையின் ஓயாத ஓசை அவருக்கு அமைதியைத் தந்ததை உணர்ந்து, கடல் (Liquid) மனதை (Mind) அமைதிப்படுத்துவதைப் போன்ற இசையை உருவாக்க வேண்டும் என்று எண்ணி லிக்விட் மைன்ட் என்ற பெயரை இட்டு, அப்பெயரிலேயே அமைதி தரும் இசையை வெளியடத் தொடங்கினார்.

இசைத்தொகுப்பு வரலாறு 
லிக்விட் மைன்ட் என்ற பெயரில் இதுவரை 15 இசைத்தொகுப்புகளையும் மூன்று இசைத்திரட்டுகளையும் சக் வெளியிட்டுள்ளார். அவற்றுள் சில:

இசைத்தொகுப்புகள்

இப்பக்கத்தில் பயன்படுத்தப்பட்டுள்ள கலைச்சொற்கள் 

 மந்த தாளகதி இசை - downtempo music; இளைப்பாறல் இசை - relaxation music;
 சூழலிசை - ambient music; மின்னணுவியல் இசை - electronic music;
 பேரச்சத் தாக்கு - panic attack; இசைத்தொகுப்பு - music album; இசைத்திரட்டு - music compilation

மேற்கோள்கள் 

அமெரிக்க இசையமைப்பாளர்கள்
1946 பிறப்புகள்
வாழும் நபர்கள்
அமெரிக்க இசைக் கலைஞர்கள்
பொலோனியம் சல்பைடு

பொலோனியம் சல்பைடு (Polonium sulfide) என்பது PoS என்ற மூலக்கூற்று வாய்ப்பாட்டால் விவரிக்கப்படுகிறது. பொலோனியமும் கந்தகமும் சேர்ந்து இந்த கனிமச் சேர்மம் உருவாகிறது. கருப்பு நிறப் படிகங்களாக உருவாகும் பொலோனியம் சல்பைடு கதிரியக்கப் பண்பு கொண்டதாகும்.

தயாரிப்பு  
1. பொலோனியம்(II) உப்புகளின் அமைலக் கரைசலில் ஐதரசன் சல்பைடு வாயுவைச் செலுத்தினால் பொலோனியம் சல்பைடு உருவாகிறது:
PoCl2 + H2S -> PoS + 2HCl
 
2. அமோனியம் சல்பைடின் நீரியக் கரைசலுடன் பொலோனியம்(II) ஐதராக்சைடை சேர்த்து வினைபுரியச் செய்தாலும் பொலோனியம் சல்பைடு கிடைக்கிறது:
(NH4)2S + Po(OH)2 -> 2NH3 + 2H2O + PoS

பண்புகள்

இயற்பியல் பண்புகள் 
கருப்பு நிறப் படிகங்களாக உருவாகும் பொலோனியம் சல்பைடு தண்ணீரில், எத்தனால், அசிட்டோன், தொலுயீன், அமோனியம் சல்பைடு  போன்ற கரைப்பான்களில் கரையாது.

வேதிப்பண்புகள் 
பொலோனியம் சல்பைடு வலுவான குறைக்கும் பண்புகளைக் கொண்டுள்ளது.  குளோரின் நீர், புரோமின் நீர், சோடியம் ஐப்போகுளோரைட்டு மற்றும் இராச திராவகம் போன்ற வேதிப் பொருள்களால் ஆக்சிசனேற்றம் செய்யப்படுகிறது. பொலோனியம் சல்பைடு வெப்பமாக்கினால் சிதைகிறது. வெற்றிடத்தில் 274.85°செல்சியசு வெப்பநிலைக்கு  சூடாக்கப்படும் போது தனிம பொலோனியம், தனிம கந்தகமாக சிதைகிறது:

PoS -> Po + S

அடர் அமிலங்களுடன் கீழ்கண்டவாறு வினையில் ஈடுபடுகிறது:

PoS + 2HCl -> PoCl2 + H2S

மேற்கோள்கள் 

பொலோனியம் சேர்மங்கள்
மோனோசல்பைடுகள்
கீதா பிரஸ்

கீதா பிரஸ் (Gita Press) என்பது இந்து சமய சாத்திரங்கள், காவியங்கள், தர்ம சாத்திரங்கள் அனைத்தும் முக்கிய உலக மொழிகளில் குறைந்த விலையில் அச்சிட்டு வெளியிடும் இந்தியாவைச் சேர்ந்த ஒரு பதிப்பக நிறுவனம் ஆகும். இந்து சமயத்தின் தத்துவங்கள், தர்ம சாத்திரங்கள் உலக மக்களுக்கு எடுத்துரைக்க, கீதா பிரஸ் பதிப்பக நிறுவனம் 29 ஏப்ரல் 1923 அன்று நிறுவப்பட்டது. இதன் நிறுவனர்கள் ஜெய தயாள் கோயங்கா, கன்ஷியாம் தாஸ் ஜலான் மற்றும் ஸ்ரீ அனுமன் பிரசாத் போதர் ஆவர். கீதா பிரசின் தலைமையகம், இந்தியாவின் உத்தரப் பிரதேச மாநிலத்தில் கோரக்பூர் நகரத்தில் செயல்படுகிறது. கீதா பிரஸ் இந்து சமயம் மற்றும் நீதி நூல்களை வெளியிடுவதுடன், மாத இதழ்களையும் பல மொழிகளில் வெளியிடுகிறது. இதுவரை கீதா பிரஸ் 3,500 சமய சாத்திரங்களை அச்சிட்டு வெளியிட்டுள்ளதுடன், பகவத் கீதை தொடர்பாக சிறிதும், பெரிதுமாக 100 விளக்க நூல்களை வெளியிட்டுள்ளது.

இந்திய அரசு 2021-ம் ஆண்டிற்கான காந்தி அமைதிப் பரிசு கீதா பிரஸ் நிறுவனத்திற்கு சூன் 2023ல் அறிவித்தது.

வெளியீடுகள்

மாத இதழ்கள்
கீதா பிரஸ் இந்தி மற்றும் ஆங்கில மொழியில் மாதந்தோறும் வெளியிடும் இதழ்களுக்கு கட்டணம் செலுத்தி படிக்கும் இதழ்களாகும்.
கல்யாண் (இந்தி மொழியில்), மாத இதழ், 1927 முதல், இந்து சமயக் கருத்துகள், இந்து சமய சாதுக்கள் மற்றும் நீதிக் கதைகள் குறித்து வெளியாகிறது.
கல்யாண் கல்பதரு  (ஆங்கிலத்தில்), மாத இதழ், 1934-ஆம் ஆண்டு முதல் இந்தி மொழியில் வெளியாகும் கல்யாண் இதழ் போன்று வெளியாகிறது.

இந்து சமய நூல்கள்
ஆங்கிலம், சமசுகிருதம், இந்தி, மராத்தி, தமிழ், கன்னடம், தெலுங்கு, ஒரியா, குஜராத்தி, வங்காளம் மற்றும் பிற இந்திய மொழிகளில் கீதா பிரஸ் இந்து சமய நூல்களை மிகக் குறைந்த விலையில் வெளியிடுகிறது.

பகவத் கீதை (பல வடிவங்களில்)
 மகாபாரதம்
துளசிதாசர் எழுதிய இராமாயணம் (பல வடிவங்களில்)
துளசிதாசரின் பிற நூல்கள் 
வால்மீகி எழுதிய இராமாயணம்]] (பல வடிவங்களில்)
சாத்திரங்கள்: உபநிடதங்கள், புராணங்கள் மற்றும் தர்ம சாத்திரங்கள்
சூர்தாசரின் ப்கதிப் பாடல்கள் 
ஜெய் தயாள் கோயங்காவின் நூல்கள் 

பிற வெளியீடுகள்  பக்தர்களின் கதைகள் மற்றும் பக்தி கீதங்கள்குழந்தைகளுக்கான சிறு நூல்கள் 

 கீதா பிரசின் கிளைகள்
கீதா பிரஸ் நூல் வெளியிட்டு நிறுவனத்திற்கு இந்தியா முழுவதும் பல மாநிலங்களில் கிளைகள் உள்ள்து. குறிப்பிட்ட  சில தொடருந்து நிலையங்களில் நூல் விற்பனைக் கடைகள் உள்ளது. 

தொடர்புடைய நிறுவனங்கள்கீதா பவன், முனி கி ரெட்டி, ரிஷிகேஷ் ரிஷ்கேஷ்-பிரம்மச்சாரிய ஆஸ்ரமம்,  (வேத பாடசாலை), சூரூ, இராஜஸ்தான் ஆயுர்வேதி சன்ஸ்தான் (ஆயுர்வேத மருந்துகள் உற்பத்தி நிலையம், ரிஷ்கேஷ்) கீதா பிரஸ் தேவா தளம் (இயற்கை பேரிடர் நிவாரண அமைப்பு) ஹஸ்தா நிர்மிதி வஸ்திர விபாக் (கைத்தறி துணிகள் உற்பத்தி நிலையம்)பாரதிய கிராமிய துணிக்கடை'' (சில்லறை விற்பனை கடை, மும்பை)

விருதுகள்
இந்திய அரசு 18 சூன் 2023 அன்று கீதா பிரஸ் நிறுவனத்திற்கு 2021ம் ஆண்டிற்கான காந்தி அமைதிப் பரிசு அறிவித்துள்ளது.

மேற்கோள்கள்

இந்து சமய அமைப்புகள்
கோரக்பூர் மாவட்டம்
இந்தியப் பதிப்பகங்கள்
காந்தி அமைதிப் பரிசு பெற்றவர்கள்
டெட்ராயெத்திலமோனியம் டெட்ராகுளோரோநிக்கலேட்டு

டெட்ராயெத்திலமோனியம் டெட்ராகுளோரோநிக்கலேட்டு (Tetraethylammonium tetrachloronickelate) (N(C2H5)4)2NiCl4. என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். நீல நிற நான்முகி எதிர்மின் அயனியான [NiCl4]2- அயனியின் டெட்ராயெத்திலமோனியம் உப்பாக இது கருதப்படுகிறது. நீல நிறத்தில் திண்மமாக கானப்படும் இச்சேர்மம் நீருறிஞ்சும் தன்மையைக் கொண்டுள்ளது.

மேற்கோள்கள் 

நிக்கல் சேர்மங்கள்
குளோரைடுகள்
உலோக ஆலைடுகள்
ஒருங்கிணைவுச் சேர்மங்கள்
நிக்கல் ஒருங்கிணைவுச் சேர்மங்கள்
இருஅடிக்கண்டம்

ஒரு n-கோண இருஅடிக்கண்டம் (bifrustum) என்பது மூன்று இணையான n-கோணத் தளங்களைக் கொண்ட பன்முகியாகும். இம்மூன்று தளங்களில், நடுத்தளம் மூன்றிலும் பெரிதானதாகவும் மேல், அடித் தளங்கள் முற்றொத்தவையாகவும் இருக்கும். இரு முற்றொத்த அடிக்கண்டங்களை சமச்சீர் தளங்களில் இணைப்பது மூலமாக இரு அடிக்கண்டத்தை வடிவமைக்கலாம். இரு துருவ முனைகளை முனைத்துண்டித்தல் மூலமாகவும் இருஅடிக்கண்டத்தை ஒரு  இருபட்டைக்கூம்பாகப் பெறலாம்.

இருஅடிக்கண்டங்கள், நீள் இருபட்டைக்கூம்பு குடும்பத்தின் இருமமாக இருக்கும்.

அமைப்புகள் 
மூன்று இருஅடிக்கணடங்கள், ஜான்சன் திண்மங்கள் J14-16 மூன்றுக்கு இருமங்களாக இருக்கும். பொதுவாக ஒரு n-கோண இருஅடிக்கண்டம்,  2n சரிவகங்கள், 2 n-கோணிகளைக் கொண்டிருக்கும். நீள் இருஅடிக்கண்டங்களின் இருமமாகவும் இருக்கும்.

மேற்கோள்கள்

பன்முகத்திண்மங்கள்
சின்ன ஜீயர்

சின்ன ஜீயர் (Chinna Jeeyar, பிறப்பு: 3 நவம்பர் 1956) என்பவர் ஸ்ரீவைஷ்ணவத்தின் தென்கலைப் மரபின் ஆன்மீக குரு ஆவார்.  நாராயண சாரியலு எனும் இயற்பெயர் கொண்ட சின்ன ஜீயர் தமது 23-வது அகவையில் பெரிய ஜீயர் மந்திர தீட்சை வழங்க துறவறம் பூண்டார். தெலுங்கானா மாநிலத்தின் தலைநகரான ஐதராபாத்து புறநகரத்தில் உள்ள முச்சிந்தலா கிராமத்தில், சம்சாபாத் வானூர்தி நிலையம் அருகில் உள்ள இவரது 40 ஏக்கர் ஆசிரம வளாகத்தில் 216 அடி உயரத்தில் நிறுவிய சமத்துவத்துக்கான இராமானுஜரின் பஞ்சலோகச் சிலையை, இந்தியப் பிரதமர் நரேந்திர மோதி 5 பிப்ரவரி 2022 அன்று மாலை திறந்து வைத்தார்.

இதனையும் காண்க
 சமத்துவத்துக்கான இராமானுஜரின் சிலை

மேற்கோள்கள்

வெளி இணைப்புகள்

வைணவ சமயம்
தென்கலை வைணவம்
இந்து சமயப் பெரியார்கள்
தெலுங்கு மக்கள்
ஆந்திரப் பிரதேச நபர்கள்
1956 பிறப்புகள்
கிழக்கு கோதாவரி மாவட்டம்
அகர், ராஜஸ்தான்

அகர் (Ahar) என்பது ஒரு வரலாற்று முக்கியத்துவம் வாய்ந்த ஒரு நகரமாகும். இது இந்தியாவின் தற்போதைய ராஜஸ்தானின் உதய்பூரில் உள்ள அகர் ஆற்றின் வடக்குக் கரையில் அமைந்துள்ளது.

வரலாறு 
1950களின் பிற்பகுதியிலும் 1960களின் முற்பகுதியிலும் நடந்த தொல்லியல் அகழ்வாராய்ச்சியில் இப்பகுதி செப்புக் கால அகர்-பனாஸ் கலாச்சாரத்தின் தளம் என்பதை வெளிப்படுத்தியது.  இங்கு இரண்டு தனித்துவமான கலாச்சாரங்கள் அடையாளம் காணப்பட்டுள்ளன - முதல் அகர் காலம்  (கிமு 2580 முதல் கிமு 1500 வரை) , இரண்டாம் அகர் காலம் (கிமு 1000 முதல்). 

நவீனத்திற்கு முந்தைய சகாப்தத்தில், ஏறக்குறைய பொ.ச. 948இல் மேவாரின் உதய்பூர் இராச்சியத்தில் குகில ஆட்சியாளர்களின் தலைநகரான அகர் அரசியல் முக்கியத்துவம் வாய்ந்த நகரமாக இருந்தது. மேலும் நக்டாவிற்கு மாற்றப்படும் வரை 1116 வரை அது தலைநகராக இருந்தது.   வரலாற்றில் அகதபுரம் என்றும் அத்புரம் என்றும் இதனை அழைத்துள்ளனர்.

சான்றுகள் 

உதய்ப்பூர் மாவட்டம்
Coordinates on Wikidata
தேசிய நெடுஞ்சாலை 16 (இந்தியா)

தேசிய நெடுஞ்சாலை 16 (National Highway 16 -NH 16) என்பது இந்தியாவின் மிக முக்கிய நீளமான தேசிய நெடுஞ்சாலை ஆகும். இது மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு ஆகியவற்றின் கிழக்குக் கடற்கரையில் செல்கிறது. இந்த நெடுஞ்சாலை முன்பு தேசிய நெடுஞ்சாலை 5 என்று அழைக்கப்பட்டது.

இந்த நெடுஞ்சாலையின் வடக்கு முனையம் கொல்கத்தாவிற்கு அருகிலுள்ள தங்குனி தேசிய நெடுஞ்சாலை 19-ல் தொடங்குகிறது. தெற்கு முனையம் தமிழ்நாட்டில் சென்னையில் முடிவடைகிறது. இந்நெடுஞ்சாலை தேசிய நெடுஞ்சாலைகள் வளர்ச்சி திட்டத்தின் மூலம் மேற்கொள்ளப்பட்ட தங்க நாற்கரச் சாலைத் திட்டத்தின் ஒரு பகுதியாகும்.

வழித்தடம் 

மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு ஆகிய மாநிலங்களில் உள்ள பல்வேறு மாவட்டங்களில் உள்ள பல நகரங்கள் மற்றும் நகரங்கள் தேசிய நெடுஞ்சாலை 16ல் இணைக்கப்பட்டுள்ளன. தேநெ16-ன் மொத்த நீளம்  ஆகும்.மற்றும் மேற்கு வங்காளம், ஒடிசா, ஆந்திரப் பிரதேசம் மற்றும் தமிழ்நாடு மாநிலங்கள் வழியாகச் செல்கிறது.

மாநிலங்களில் பாதை நீளம்:

 மேற்கு வங்காளம் : 
 ஒடிசா : 
 ஆந்திரப் பிரதேசம் :  
 தமிழ்நாடு :

சந்திப்புகள் பட்டியல்

மேற்கு வங்காளம்
  கொல்கத்தாவிற்கு அருகில் 
  கொல்கத்தாவிற்கு அருகில் 
  கோலாகாட் அருகில்
  பன்ஸ்குராவிற்கு அருகில்
  கரக்பூருக்கு அருகில் 
  கரக்பூருக்கு அருகில்

ஒடிசா
  பாலேஷ்வர் அருகே 
  பனிகோலிக்கு அருகில் 
  சண்டிகோல் அருகே 
  கட்டாக் அருகே
  புவனேசுவரம் அருகே 
  கோர்தா அருகே 
  பாலூர் அருகே 
  பிரம்மபூருக்கு அருகில்
  பிரம்மபூருக்கு அருகில்

ஆந்திரப் பிரதேசம்
  அருகே
  நடவல்சா அருகே 
  கதிபுடியில் 
  ராஜமன்றி
  ராஜமன்றி
  ராஜமன்றி அருகே 
  தேவராபள்ளி
  ஏலூருக்கு அருகில்
  விஜயவாடாவில் 
  குண்டூர் அருகே 
  சில்லக்காலுரிபேட்டை
  ஓங்கோல் அருகே 
  சிங்காராயகொண்டா
  காவாலி
  நெல்லூர்
  நாயுடுபேட்டை

தமிழ்நாடு
  ஜனப்பச்சத்திரம்
  சென்னை
  சென்னை முனையம்

சுங்கசாடிகள் 
கொல்கத்தாவிலிருந்து சென்னை வரை உள்ள சுங்கச்சாவடிகள் பின்வருமாறு

மேற்கு வங்காளம்
 துலாகோரி
 டெப்ரா
 ராம்புரா(காரக்பூர்)

ஒரிசா
 லக்ஷ்மநாத் (ஜலேஷ்வர்)
 பாலசோர்
 பனிகோயிலி
 மங்குலி
 கோடிபடா
 குரபாலி

ஆந்திரப் பிரதேசம்
 பெல்லுபட
 பலாசா
 மடபம் (ஸ்ரீகாகுளம்)
 சிலகாபாலம் (ஸ்ரீகாகுளம்)
 நதவலச
 அகனம்பூடி (விசாகப்பட்டினம்)
 வேம்பாடு
 கிருஷ்ணாவரம்
 எத்தகோடா
 உங்குடுரு
 களப்பற்று
 பொட்டிபாடு
 காசா
 பொல்லாபலி
 தங்குதுரு
 முசுனூர்
 வெங்கடாசலம்
 புக்கானன்
 சூல்லூர்பேட்டை
 குமுடிப்பூண்டி

தமிழ்நாடு
 நல்லூர் (சென்னை)

மேலும் பார்க்கவும் 
 நெடுஞ்சாலை எண் அடிப்படையில் இந்தியாவில் உள்ள தேசிய நெடுஞ்சாலைகளின் பட்டியல்
 மாநில வாரியாக இந்தியாவில் உள்ள தேசிய நெடுஞ்சாலைகளின் பட்டியல்

படங்கள்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் தே. நெ. 16

சென்னை போக்குவரத்து
இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
குவாசி தீன் முகமது

குவாசி தீன் முகமது (Quazi Deen Mohammad) ஒரு வங்காளதேச மருத்துவர், கல்வியாளர் மற்றும் நரம்பியல் நிபுணர் ஆவார். இவர் டாக்காவில் உள்ள நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநர் ஆவார். இவர் டாக்கா மருத்துவக் கல்லூரியின் 37ஆவது முதல்வராகவும்  மற்றும் பங்களாதேஷ் மருத்துவர்கள் மற்றும் அறுவை சிகிச்சை நிபுணர்கள் கல்லூரியின் (BCPS) 19 ஆவது தலைவராகவும் இருந்தார்.

ஆரம்ப வாழ்க்கை மற்றும் கல்வி 
குவாசி தீன் முகமது அன்றைய கிழக்கு பாகிஸ்தானில் உள்ள வங்காளதேசத்தின் ஃபரித்பூரில் உள்ள லக்ஷ்மிபூரில் பிறந்தார். இவர் ஃபரித்பூர் ஜில்லா பள்ளியில் இடைநிலைக் கல்வியையும் மற்றும் அரசு ராஜேந்திரா கல்லூரியில் மேல்நிலைக் கல்வியையும் தேர்ச்சி பெற்றார். இவர் 1978 ஆம் ஆண்டில் டாக்கா மருத்துவக் கல்லூரியில் இளங்கலை மருத்துவப் படிப்பில் தேர்ச்சி பெற்றார். இவர் 1983 ஆம் ஆண்டில் வங்காளதேச மருத்துவர்கள் மற்றும் அறுவை சிகிச்சை கல்லூரியில் மருத்துவத்தில் தகுதித்தேர்வை முடித்தார். இவர் 1989 ஆம் ஆண்டில் யுனிவர்சிட்டி ஹாஸ்பிடல் மேடிசன், மருத்துவ நரம்பியல் இயற்பியலில் தகுதிப்படிப்பை நிறைவு செய்தார். இவர் 1994 ஆம் ஆண்டில்  பல்கலைக்கழகத்தில் நரம்பியல் துறையில் முதுகலைப் பட்டம் பெற்றார்.

தொழில் வாழ்க்கை 
குவாசி தீன் முகமது, 1984 ஆம் ஆண்டில் இப்போது பங்கபந்து ஷேக் முஜிப் மருத்துவப் பல்கலைக்கழகம் என அழைக்கப்படும் அப்போதைய ஐபிஜிஎம்ஆரில் நரம்பியல் உதவிப் பேராசிரியராகப் பணியில் சேர்ந்தார். 1996 ஆம் ஆண்டில் டாக்கா மருத்துவக் கல்லூரியில் நரம்பியல் பேராசிரியராக சேர்ந்தார். பின்னர், டாக்கா மருத்துவக் கல்லூரியின் முதல்வராக 2004 முதல் 2012 வரை பணியாற்றினார். பின்னர், அவர் நேஷனல் இன்ஸ்டிடியூட் ஆஃப் நியூரோ சயின்ஸின் நிறுவன இயக்குநரானார். அவர் தனது நோயாளிகளுக்கு எஸ்பிஆர்சி & நரம்பியல் மருத்துவமனையில் தொடர்ந்து சிகிச்சை அளித்து வருகிறார்.

ஆராய்ச்சி நடவடிக்கைகள் 

 தலைவர், நரம்பியல் ஆராய்ச்சி மையம், என்ஐஎன்எஸ்
 ஆலோசகர், நரம்பியல் ஆசியா, மலேசியா
 பிஐ, அனெக்சான் 005 மருத்துவ சோதனை (ஜிபிஎஸ்ஸில் C1q அடக்கி) வங்கதேசத்தில்
 பிஐ, சமூக ஆய்வு பக்கவாதம், கால்-கை வலிப்பு, மறதி நோய் நியூரோடிஜெனரேட்டிவ் நோய் குறிப்பாக மோட்டார் நியூரான் நோய் மற்றும் பார்கின்சன் நோய் பற்றிய என்ஐஎன்எஸ் மற்றும் சிட்ரான் ( செஃப்பீல்ட் பல்கலைக்கழகம், ஐக்கிய இராச்சியம் ) இடையேயான கூட்டு ஆய்வில் மூத்த பங்களிப்பாளர்.
 NINS மற்றும் Erasmus MC ( நெதர்லாந்து ), CDC Atlanta (US) Annexon (US) மற்றும் ICDDR,B ஆகியவற்றுக்கு இடையேயான பல்வேறு கூட்டு ஆய்வில் மூத்த பங்களிப்பாளர்

வெளியீடுகள் 
இவர் “கால்- கை வலிப்பு- நம்பிக்கைகள் மற்றும் தவறான நம்பிக்கைகள்”-  என்ற தலைப்பில் உலக சுகாதார நிறுவனத்தின் செய்தியிதழில் எழுதியுள்ளார். தேசிய மற்றும் சர்வதேச அளவில் புகழ்பெற்ற பத்திரிகைகளில் 186 ஆய்வுக் கட்டுரைகளை வெளியிட்டுள்ளார்.

விருதுகளும் கௌரவங்களும் 

 ஹாரரரி பெல்லோஷிப், காலேஜ் ஆஃப் பிசிஷியன்ஸ் அண்ட் சர்ஜன்ஸ் பாக்கிஸ்தான்
 பேராசிரியர் இப்ராஹிம் நினைவு தங்கப் பதக்கம்

மேற்கோள்கள் 

வாழும் நபர்கள்